Etter nedrykket fulgte igjen noen vanskelige sesonger, hvor man blant annet slet med store økonomiske problemer som følge av overambisiøs satsing idet man rykket opp i 1991. Heldigvis kom etter hvert en bergenser (Berge Gerdt Larsen) inn via et Aberdeen-basert oljeselskap og berget klubben fra konkursens rand, og de følgende årene bestod mer eller mindre av kun oppturer. Gerdt Larsen-firmaet DNO har i flere år vært hovedsponsor for Hartlepool United. Nå er det Dove Energy som preger hjemmedrakten, mens Larsen Oil & Gas pryder den svart og rødstripede bortedrakten.